ลูทวิช แอร์ฮาร์ท

ลูทวิช วิลเฮ็ล์ม แอร์ฮาร์ท () เป็นรัฐบุรุษชาวเยอรมัน รัฐมนตรีว่าการกระทรวงเศรษฐกิจคนแรก และนายกรัฐมนตรีคนที่สองของเยอรมนีตะวันตก 

แอร์ฮาร์ทเป็นผู้เชื่อในระบบเศรษฐกิจแบบอิสรนิยม ในสมัยที่เขาดำรงตำแหน่งรัฐมนตรีว่าการกระทรวงเศรษฐกิจภายใต้นายกรัฐมนตรีค็อนราท อาเดอเนาเออร์ ถือเป็นผู้นำการปฏิรูปและการฟื้นฟูเศรษฐกิจเยอรมนีตะวันตกหลังสงคราม จนทำให้เกิดปรากฎการที่เรียกว่า "ปาฏิหาริย์ทางเศรษฐกิจ" () เขาส่งเสริมแนวคิดเศรษฐกิจการตลาดเพื่อสังคม () ซึ่งกลายเป็นรากฐานของนโยบายเศรษฐกิจของเยอรมนีจนถึงศตวรรษปัจจุบัน"The Social Market Economy." Federal Ministry for Economic Affairs and Energy, Federal Republic of Germany. Retrieved 11 September 2015. ส่งผลให้เขาได้รับความนิยมจากประชาชนอย่างรวดเร็ว

เมื่อแอร์ฮาร์ทได้รับเลือกเป็นนายกรัฐมนตรีในปี 1963 เขาไม่ค่อยได้รับการสนับสนุนจากอาเดอเนาเออร์ผู้ซึ่งยังเป็นหัวหน้าพรรค เขาไม่สามารถสร้างความมั่นใจแก่ประชาชนในการแก้ปัญหางบประมาณขาดดุล และในการดำเนินนโยบายต่างประเทศ ด้วยเหตุนี้ความนิยมของเขาจึงตกต่ำ เขาลาออกจากนายกรัฐมนตรีในเดือนพฤศจิกายน 1966
อ้างอิง

หมวดหมู่:บุคคลที่เกิดในปี พ.ศ. 2440
หมวดหมู่:บุคคลที่เสียชีวิตในปี พ.ศ. 2520
หมวดหมู่:บุคคลจากเฟือร์ท
หมวดหมู่:นักการเมืองเยอรมัน
หมวดหมู่:นายกรัฐมนตรีเยอรมนี
หมวดหมู่:รองนายกรัฐมนตรีเยอรมนี